drop - in
vi gentager succesen igen i år.

salsa viborg holder drop - in for at byde velkommen til potentielle nye dansere. her kan du ganske uforpligtende finde ud af om salsa dans er noget for dig. :-)

drop - in er for begyndere helt uden eller med kun lidt erfaring i dans generelt. undervisningen gennemgår basale færdigheder, holdninger, musikforståelse og trin.

undervisningen er for dig som vil prøve at stifte bekendtskab med cubansk salsa. og den er perfekt som optakt til vores nye begynderhold, som starter den 21.januar 2020.,

det er uforpligtende at deltage, og du behøver derfor ikke være medlem af foreningen for at deltage.

det koster kun 50 kr. pr. person og du kan betale kontant eller via mobilepay i døren.

underviseren er søren frølund fra silkeborg. søren er professionel underviser og har mange års erfaring med salsaundervisning. søren har danset salsa siden midten af 80’erne og er meget inspireret af den cubanske kultur. han har mange cubarejser på sit cv og blandt andet herfra, har han dyb indsigt i, og forståelse for den cubanske salsa. han nyder at dele ud af sine erfaringer og han er en super dygtig instruktør, der evner at kunne forklare og overføre de meget grundlæggende kvaliteter i cubansk salsa. sørens undervisning er altid festlig og tiden flyver af sted under hans kyndige instrukser.